Doi români au fost arestaţi pentru trafic de droguri în Cambodgia.

Unul dintre ei a fost prins pe un aeroport din nordul ţării în timp ce încerca să se îmbarce într-o cursă spre Honk Kong.

În bagajele sale, oamenii legii au găsit 5 kilograme de metanfetamină care valorează aproximativ jumătate de milion de dolari. La interogatoriu le-a recunoscut poliţiştilor că face parte dintr-o bandă de traficanţi alături de un alt român şi trei nigerieni.

Toţi se află acum în arestul poliţiei. Dacă vor fi găsiţi vinovaţi pentru trafic de droguri, ei riscă închisoarea pe viaţă.